
         REPUBLIKA HRVATSKA
KRAPINSKO-ZAGORSKA ŽUPANIJA
                 ŽUPAN
KLASA: 320-01/25-01/05
URBROJ:2140-06/10-25-02
Krapina, 20. veljače 2025.

Na temelju članka 47., stavka 1. Pravilnika I. za provedbu mjera razvoja poljoprivredne proizvodnje Krapinsko-zagorske županije za razdoblje 2024.- 2027. godine (“Službeni glasnik Krapinsko-zagorske županije”, broj 3/24, 3/25),  te članka 32. Statuta Krapinsko-zagorske županije („Službeni glasnik Krapinsko-zagorske županije“,  broj 13/01., 5/06., 14/09., 11/13., 26/13., 13/18., 5/20, 10/21 i 15/21-pročišćeni tekst) župan Krapinsko-zagorske županije raspisuje

NATJEČAJ
za potporu za povećanje poljoprivredne proizvodnje na području 
Krapinsko-zagorske županije u 2025. godini

1. [bookmark: _Hlk190175861][bookmark: _Hlk190175364]Predmet Natječaja je podnošenje Zahtjeva za potporu za povećanje kapaciteta poljoprivredne proizvodnje na poljoprivrednim gospodarstvima u Krapinsko-zagorskoj županiji s ciljem povećanja njihove konkurentnosti na tržištu poljoprivrednih proizvoda temeljem Pravilnika I. za provedbu mjera razvoja  poljoprivredne proizvodnje Krapinsko-zagorske županije za razdoblje 2024. – 2027. godine (“Službeni glasnik Krapinsko-zagorske županije“, 3/24, 3/25) koji je usklađen s  Uredbom Komisije (EU) br. 1408/2013 od 18. prosinca 2013. o primjeni članka 107. i 108. Ugovora o funkcioniranju Europske unije na potpore de minimis  u poljoprivrednom sektoru (SL L352, 24. prosinac 2013.), Uredbom Komisije (EU) 2019/316 od 21. veljače 2019. o izmjeni Uredbe Komisije (EU) br. 1408/2013 od 18. prosinca 2013. o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru  (SL L 51I, 22. 2. 2019.) i Uredbom Komisije (EU) 2024/3118 оd 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru, Službeni list (SL L, 13.12.2024.) (u daljnjem tekstu: Uredba 1408/2013, Uredba 2019/316 i Uredba 2024/3118).
2. [bookmark: _Hlk64974286][bookmark: _Hlk64974362][bookmark: _Hlk153793175]Prihvatljivi korisnici su poljoprivrednici upisani u Upisnik poljoprivrednika i/ili Upisnik obiteljskih  poljoprivrednih gospodarstava u Agenciji za plaćanja u poljoprivredi, ribarstvu i ruralnom razvoju Podružnice Krapinsko-zagorske županije sa sjedištem na području Krapinsko-zagorske županije te vrše proizvodnju primarnih poljoprivrednih proizvoda.
Korisnik se mora baviti primarnom proizvodnjom poljoprivrednih proizvoda isključivo na području Krapinsko-zagorske županije.
3. Uvjeti prihvatljivosti:

a) Korisnik treba biti upisan u Upisnik poljoprivrednika i/ili Upisnik obiteljskih    poljoprivrednih gospodarstava kao nositelj/odgovorna osoba.
b)  Ulaganja se moraju odnositi na primarnu proizvodnju poljoprivrednih proizvoda iz Priloga I. ovog Pravilnika.
c)  Korisnik mora po kupnji izvršiti upis rasplodnih domaćih životinja i matičnih jata peradi u JRDŽ.
d)  Prihvatljive su aktivnosti koje su nastale nakon 01. siječnja tekuće godine. 
e)  Korisnik mora imati podmirene odnosno regulirane financijske obveze prema državnom proračunu  Republike Hrvatske.
f) Korisnik mora imati izvršene obveze temeljem Ugovora sklopljenih s Krapinsko-zagorskom županijom u okviru provođenja Pravilnika I. za provedbu mjera razvoja poljoprivredne proizvodnje Krapinsko-zagorske županije važećeg za prethodnu godinu i Pravilnika II. za provedbu mjera razvoja poljoprivredne proizvodnje Krapinsko-zagorske županije  važećeg za prethodnu godinu. 
g) [bookmark: _Hlk190175186]Korisnik tijekom bilo kojeg razdoblja od tri godine ne smije premašiti iznos potpore od 50.000,00 eura sukladno Uredbi 1408/2013., Uredbi 2019/316  i Uredbi 2024/3118.
h) Korisnik koji se javio na Natječaj za povećanje poljoprivredne proizvodnje na području Krapinsko-zagorske županije ne može se javiti na Natječaj za povećanje ekološke proizvodnje na području Krapinsko-zagorske županije. 

4. Prihvatljive aktivnosti odnose se na:
a) kupnju rasplodnih domaćih životinja i/ili matičnih jata peradi, sjemena i sadnog materijala višegodišnjeg bilja,   
b) građenje i/ili opremanje zatvorenih/zaštićenih prostora za uzgoj voća, povrća, cvijeća i gljiva,
c) kupnju ili zakup poljoprivrednog zemljišta,
d) podizanje novih i/ili restrukturiranje postojećih višegodišnjih voćarskih nasada,
e) analiza tla poljoprivrednog zemljišta,
f) stjecanje potrebnih stručnih znanja i sposobnosti za obavljanje poljoprivredne proizvodnje proizvoda iz Priloga I.

Za aktivnost iz točke a) kupnja rasplodnih domaćih životinja u sektoru govedarstva odnosi se samo na mliječne pasmine c) ovog članka Ugovor o zakupu poljoprivrednog zemljišta mora biti sklopljen na rok od najmanje 5 godina, a za aktivnost kupnje poljoprivrednog zemljišta korisnik mora imati u svom vlasništvu i obrađivati isto u poljoprivredne svrhe najmanje 5 godina. 
Aktivnost kupnje sjemena i sadnog materijala ne odnosi se na jednogodišnje bilje i sjeme. 
Kod aktivnost kupnje višegodišnjeg sadnog materijala minimalno se mora nabaviti 50 sadnica iste vrste.
Aktivnost iz točke f) ovoga članka ne može se prikazati u Zahtjevu za potporu kao jedina aktivnosti.
Porez na dodanu vrijednost (PDV) nije prihvatljiv za financiranje kod korisnika koji je porezni obveznik upisan u registar obveznika PDV-a te ima pravo na odbitak PDV-a.

[bookmark: _Hlk128044399]Troškovi nisu prihvatljivi ako je prijavljena aktivnost kupljena ili se planira kupiti kod prodavatelja fizičkih i pravnih osoba koji su s prijaviteljem:
a) srodnici po krvi u prvoj ili pobočnoj liniji do četvrtog stupnja, srodnici po tazbini do drugog stupnja, bračni ili izvanbračni drug, bez obzira na to je li brak prestao, posvojitelj i posvojenik,
b) vlasnički i/ili upravljački povezani neovisno o udjelu vlasničkih, glasačkih ili upravljačkih prava,
c) te od pravne osobe čiji su osnivači/članovi/osobe ovlaštene za zastupanje srodnici po krvi u prvoj ili u pobočnoj liniji do četvrtog stupnja, srodnici po tazbini do drugog stupnja, bračni ili izvanbračni drug, bez obzira na to je li brak prestao, posvojitelj i posvojenik.
5. Iznos i udio potpore
a) Visina potpore po korisniku iznosi do 6.500,00 eura, a maksimalno do 50% od ukupno prihvatljivih  aktivnosti.
b) Vrijednost ulaganja za koje se traži potpora mora iznositi minimalno 2.000,00 eura.
c) Isplata dodijeljene potpore temeljem Odluke o dodjeli sredstava biti će isplaćena na način da se 50% dodijeljene potpore isplati u roku od 30 dana od potpisivanja Ugovora s korisnikom, a ostatak potpore biti će isplaćen nakon dostave i prihvaćanja Izvješća s popratnom dokumentacijom od strane davatelja potpore.

6. Popis dokumentacije
 Popis osnovne dokumentacije
1) Rješenje o upisu u Upisnik poljoprivrednih gospodarstava
2) Potvrda Porezne uprave iz koje je vidljivo da korisnik ima regulirane financijske obveze prema državnom proračunu ne starija od 30 dana na dan podnošenja Zahtjeva za potporu (u Potvrdi ne smije biti naveden dug)
3) Dokaz o sustavu PDV-a korisnika, ne stariji od 30 dana od dana podnošenja  Zahtjeva za potporu
4) Preslika važeće osobne iskaznice korisnika
5) Potvrda banke o IBAN računu
6) Izvadak iz obrtnog registra (obrti), izvadak iz registra nadležnog Trgovačkog suda (pravne osobe), (OPG ne dostavlja navedene dokumente)
7) [bookmark: _Hlk97879632]Ponuda/predračun/ugovor za svaku pojedinu aktivnost. Račun i/ili ugovor s dokazom o plaćanju ukoliko je aktivnost provedena. 
Ponuda/ predračun/ račun/ ugovor moraju biti pisani hrvatskim jezikom i ne smiju biti pisani rukom,
8) Zahtjev za potporu potpisan i ovjeren od strane podnositelja
9) Izjava o korištenim de minimis potporama potpisana i ovjerena od strane podnositelja
10) Potvrda o ekonomskoj veličini poljoprivrednog gospodarstva koja se sastoji od 
Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Uprave za stručnu podršku u poljoprivredi i ribarstvu (Ministarstvo poljoprivrede), nakon objave natječaja te potpisane od službenika.
        
 Popis specifične dokumentacije prema pojedinim prihvatljivim aktivnostima
A) za kupnju rasplodnih domaćih životinja i/ili matičnih jata peradi
1) Predugovor i/ili ponudu za kupnju, račun i/ili ugovor s dokazom o plaćanju ukoliko je aktivnost provedena. Ponuda/ predračun/ račun/ ugovor moraju biti pisani hrvatskim jezikom i ne smiju biti pisani rukom,
2) Posjednički list za goveda na svom poljoprivrednom gospodarstvu, ne stariji od 15 dana na dan podnošenja Zahtjeva
3) Kopija identifikacijske kartice kupca izdane od HAPIH
4) Svjedodžba o zdravstvenom stanju i mjestu podrijetla životinje izdana od ovlaštenog veterinara - dokument se dostavlja ukoliko je aktivnost kupnje rasplodne životinje izvršena uz gore navedene dokumente
B) za kupnju ili zakup poljoprivrednog zemljišta 
   Ugovor o zakupu poljoprivrednog zemljišta mora biti sklopljen na rok od
   najmanje 5 godina računajući od trenutka podnošenja Zahtjeva za potporu
          Trošak cijelog zakupa mora biti podmiren u godini podnošenja Zahtjeva
          Ponuda/ predračun/ račun/ ugovor moraju biti pisani hrvatskim jezikom i ne 
          smiju biti pisani rukom
      Dodatna dokumentacija 
1) Potvrda o podacima evidentiranim u matičnoj evidenciji Hrvatskog zavoda za mirovinsko osiguranje ne starija od 30 dana (za poljoprivredna gospodarstva koja plaćaju obvezno mirovinsko osiguranje poljoprivrednika)
2) Važeća Potvrda o sukladnosti izdana od kontrolnog tijela (za proizvođače zaštićenih proizvoda na EU razini). 
7. Način i uvjeti podnošenja Zahtjeva za potporu
Zahtjevi za potporu podnose se na popunjenim službenim obrascima s utvrđenom obveznom dokumentacijom koja se prilaže uz Zahtjev za potporu. Obrasci s popisom obvezne dokumentacije u prilogu mogu se preuzeti u Upravnom odjelu za gospodarstvo, poljoprivredu, turizam, promet i komunalnu infrastrukturu ili na web stranici: http://www.kzz.hr (Natječaji i javni pozivi). Obrasci za prijavu na Natječaj ne smiju se ni na koji način mijenjati.
Zahtjev za potporu s obveznom dokumentacijom treba biti dostavljen isključivo putem pošte i to preporučeno u zatvorenoj omotnici na kojoj treba obavezno ispisati ime i prezime i adresu pošiljatelja, te istu dostaviti na adresu:
KRAPINSKO-ZAGORSKA ŽUPANIJA,
Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, 49 000 Krapina
s naznakom za „Natječaj za potporu za povećanje poljoprivredne proizvodnje 
na području Krapinsko-zagorske županije u 2025. godini“
-NE OTVARATI-
8. Detaljne upute o postupku obrade Zahtjeva za potporu i donošenju Odluke nalaze se u Pravilniku.
9. Rok za podnošenje Zahtjeva za potporu teče od dana objave natječaja i traje do 24. ožujka 2025. godine.

ŽUPAN
Željko Kolar



Dostaviti: 
1. Upravni odjel za gospodarstvo, poljoprivredu, turizam, promet i komunalnu infrastrukturu,
2. Upravni odjel za poslove župana i Županijske skupštine, za zbirku isprava, 
3. Pismohrana, ovdje.

